## Rješenje Agencije za zaštitu tržišnog natjecanja klasa: UP/I 030-02/11-01/039, urbroj: 580-04/74-2012-152 od 26. srpnja 2012.

### NN 102/2012 (12.9.2012.), Rješenje Agencije za zaštitu tržišnog natjecanja klasa: UP/I 030-02/11-01/039, urbroj: 580-04/74-2012-152 od 26. srpnja 2012.

AGENCIJA ZA ZAŠTITU TRŽIŠNOG NATJECANJA

2256

Agencija za zaštitu tržišnog natjecanja, na temelju članaka 30. stavka 1. točke 2., članka 31. stavka 1. i članka 58. stavka 1. točke 1. Zakona o zaštiti tržišnog natjecanja (»Narodne novine«, broj 79/09), u upravnom postupku utvrđivanja narušavanja tržišnog natjecanja sklapanjem zabranjenog sporazuma, pokrenutom po službenoj dužnosti protiv poduzetnika Pekarstvo Kadulja d.o.o., sa sjedištem u Dardi, Sv. Ivana Krstitelja 83 a, Zefa Kajtazija, vlasnika obrta Linda pekarski i trgovački obrt, sa sjedištem u Tenji, Vladka Mačeka 45, Maxhuna Krasniqija, vlasnika obrta Pekarnica Dan i noć pekarski obrt, sa sjedištem u Osijeku, Kozjačka 41, Krasnići d.o.o., sa sjedištem u Osijeku, Pavla Pejačevića 10, Bedrija Stajkija, vlasnika obrta Jug II pekarnica, sa sjedištem u Osijeku, Srijemska 107, Sabahata Stajkija, vlasnika obrta Stajki pekarnica Aroma pekarsko-trgovački obrt, sa sjedištem u Osijeku, Vinkovačka cesta 33, Fetija Čenaja, vlasnika obrta Dva goluba pekarski obrt, sa sjedištem u Višnjevcu, Bana Josipa Jelačića 67, Pekarne Arbanas d.o.o., sa sjedištem u Osijeku, Martina Divalta 116, Rione d.o.o., sa sjedištem u Belišću, Starovalpovački put 25, Vasu Stokića, vlasnika obrta Jumbo pekarski i trgovački obrt, sa sjedištem u Osijeku, Vinkovačka cesta 17, Riza Temaja i Shevqeta Temaja, suvlasnike obrta Friško pekarnica, sa sjedištem u Čepinu, Kralja Zvonimira 94, Ibrahima Krasnićija, vlasnika obrta El-pan pekarski obrt, sa sjedištem u Osijeku, Kralja Petra Svačića 17, Deljija Temaja, vlasnika obrta Centar mini pekarnica pekarski obrt, sa sjedištem u Osijeku, Josipa J. Strossmayera 25, Branka Miličevića, vlasnika obrta Klasje pekarski obrt, sa sjedištem u Čepinu, Psunjska 26, Isufa Kabashaja, vlasnika obrta Pekara Donji grad, obrt za proizvodnju kruha i peciva, sa sjedištem u Osijeku, Zmaja Jove Jovanovića 9, Nikollea Kolegjeraja, vlasnika obrta Pekarnica Lipa, proizvodnja kruha, peciva i trgovina na malo, sa sjedištem u Osijeku, Martina Divalta 52, Branka Čička, vlasnika obrta Čičak pekarski obrt, sa sjedištem u Osijeku, Sv. Leopolda B. Mandića 282 i Obrtničke komore Osječko-baranjske županije, Udruženja obrtnika Osijek, sa sjedištem u Osijeku, Ivana Adamovića 2, na temelju odluke Vijeća za zaštitu tržišnog natjecanja u sastavu: mr. sc. Olgica Spevec, predsjednica Vijeća za zaštitu tržišnog natjecanja, Mladen Cerovac, mag. iur., zamjenik predsjednice Vijeća za zaštitu tržišnog natjecanja, Milivoj Maršić, dipl. oec., Vesna Patrlj, dipl. iur. i dr. sc. Mirna Pavletić-Župić, članovi Vijeća za zaštitu tržišnog natjecanja, sa 113. sjednice, održane 26. srpnja 2012., donosi

RJEŠENJE

I. Utvrđuje se da su poduzetnici OBRTNIČKA KOMORA OSJEČKO-BARANJSKE ŽUPANIJE, UDRUŽENJE OBRTNIKA OSIJEK, sa sjedištem u Osijeku, Ivana Adamovića 2, PEKARSTVO KADULJA d.o.o., sa sjedištem u Dardi, Sv. Ivana Krstitelja 83 a, ZEF KAJTAZI, vlasnik obrta Linda pekarski i trgovački obrt, sa sjedištem u Tenji, Vladka Mačeka 45, MAXHUN KRASNIQI, vlasnik obrta Pekarnica Dan i noć pekarski obrt, sa sjedištem u Osijeku, Kozjačka 41, KRASNIĆI d.o.o., sa sjedištem u Osijeku, Pavla Pejačevića 10, BEDRI STAJKI, vlasnik obrta Jug II pekarnica, sa sjedištem u Osijeku, Srijemska 107, SABAHAT STAJKI, vlasnik obrta Stajki pekarnica Aroma pekarsko-trgovački obrt, sa sjedištem u Osijeku, Vinkovačka cesta 33, FETI ČENAJ, vlasnik obrta Dva goluba pekarski obrt, sa sjedištem u Višnjevcu, Bana Josipa Jelačića 67, PEKARNE ARBANAS d.o.o., sa sjedištem u Osijeku, Martina Divalta 116, RIONE d.o.o., sa sjedištem u Belišću, Starovalpovački put 25, VASO STOKIĆ, vlasnik obrta Jumbo pekarski i trgovački obrt, sa sjedištem u Osijeku, Vinkovačka cesta 17, RIZ TEMAJ i SHEVQET TEMAJ, suvlasnici obrta Friško pekarnica, sa sjedištem u Čepinu, Kralja Zvonimira 94, IBRAHIM KRASNIĆI, vlasnik obrta El-pan pekarski obrt, sa sjedištem u Osijeku, Kralja Petra Svačića 17, DELJI TEMAJ, vlasnik obrta Centar mini pekarnica pekarski obrt, sa sjedištem u Osijeku, Josipa J. Strossmayera 25, BRANKO MILIČEVIĆ, vlasnik obrta Klasje pekarski obrt, sa sjedištem u Čepinu, Psunjska 26, ISUF KABASHAJ, vlasnik obrta Pekara Donji grad, obrt za proizvodnju kruha i peciva, sa sjedištem u Osijeku, Zmaja Jove Jovanovića 9, NIKOLLE KOLEGJERAJ, vlasnik obrta Pekarnica Lipa, proizvodnja kruha, peciva i trgovina na malo, sa sjedištem u Osijeku, Martina Divalta 52 i BRANKO ČIČAK, vlasnik obrta Čičak pekarski obrt, sa sjedištem u Osijeku, Sv. Leopolda B. Mandića 282, narušili tržišno natjecanje u vremenskom razdoblju od 16. veljače 2011. do 14. lipnja 2012., na način da su 16. veljače 2011. na sastanku Udruženja Obrtnika Osijek, Sekcije pekara, u prostorijama tog udruženja, na adresi Ivana Adamovića 2, Osijek, utvrđivanjem orijentacijske cijene bijelog kruha u iznosu od 8,00 kuna donijeli sporazum o povećanju cijene kruha, koji u smislu članka 8. Zakona o zaštiti tržišnog natjecanja predstavlja zabranjeni sporazum čiji je cilj ili posljedica sprječavanje, ograničavanje ili narušavanje tržišnog natjecanja.

II. Zabranjeni sporazum iz točke I. izreke ovoga rješenja je ex lege ništetan, u smislu članka 8. stavka 4. Zakona o zaštiti tržišnog natjecanja.

III. Udruženju poduzetnika Obrtnička komora Osječko-baranjske županije, Udruženje obrtnika Osijek, izriče se simbolična upravno-kaznena mjera u iznosu od 50.000,00 (pedeset tisuća) kuna.

Rok izvršenja: 15 (petnaest) dana od dana pravomoćnosti ovog rješenja.

IV. Simbolična upravno-kaznena mjera u iznosu od 1.500,00 (tisuću i pet stotina) kuna izriče se sljedećim poduzetnicima:

– Pekarstvo Kadulja d.o.o.,

– Zef Kajtazi, vlasnik obrta Linda pekarski i trgovački obrt,

– Bedri Stajki, vlasnik obrta Jug II pekarnica,

– Sabahat Stajki, vlasnik obrta Stajki pekarnica Aroma pekarsko-trgovački obrt,

– Pekarne Arbanas d.o.o.,

– Vaso Stokić, vlasnik obrta Jumbo pekarski i trgovački obrt,

– Riz Temaj i Shevqet Temaj, suvlasnici obrta Friško pekarnica,

– Nikolle Kolegjeraj, vlasnik obrta Pekarnica Lipa, proizvodnja kruha, peciva i trgovina na malo.

Rok izvršenja: 15 (petnaest) dana od dana pravomoćnosti ovog rješenja.

V. Simbolična upravno-kaznena mjera u iznosu od 500,00 (pet stotina) kuna izriče se sljedećim poduzetnicima:

– Maxhun Krasniqi, vlasnik obrta Pekarnica Dan i noć pekarski obrt,

– Krasnići d.o.o.

– Feti Čenaj, vlasnik obrta Dva goluba pekarski obrt,

– Rione d.o.o.,

– Ibrahim Krasnići, vlasnik obrta El-pan pekarski obrt,

– Delji Temaj, vlasnik obrta Centar mini pekarnica pekarski obrt,

– Branko Miličević, vlasnik obrta Klasje pekarski obrt,

– Isuf Kabashaj, vlasnik obrta Pekara Donji grad, obrt za proizvodnju kruha i peciva,

– Branko Čičak, vlasnik obrta Čičak pekarski obrt.

Rok izvršenja: 15 (petnaest) dana od dana pravomoćnosti ovog rješenja.

VI. Izreka ovog rješenja bit će objavljena u »Narodnim novinama«, a cjelokupno rješenje bit će objavljeno na internetskoj stranici Agencije.

Klasa: UP/I 030-02/11-01/039

Urbroj: 580-04/74-2012-152

Zagreb, 26. srpnja 2012.

Predsjednica Vijeća

za zaštitu tržišnog natjecanja

mr. sc. Olgica Spevec, v. r.

Rješenje, NN 102/2012-2256